

**Disgrifiad Swydd:** **Tiwtor**

|  |  |
| --- | --- |
| **Cyfadran:** | Ysgol y Gyfraith Hillary Rodham Clinton, Cyfadran y Dyniaethau a'r Gwyddorau Cymdeithasol |
| **Adran/Pwnc:** | Y Gyfraith |
| **Cyflog:** | £32,982 - £37,099 y flwyddyn a buddion pensiwn USS |
| **Oriau gwaith:** | Amser llawn |
| **Nifer y Swyddi:** | *1* |
| **Contract:** | Cyflenwi dros dro yn ystod cyfnod mamolaeth |
| **Lleoliad:** | Lleolir y swydd hon ar Gampws Parc Singleton |

|  |  |
| --- | --- |
| **Cyflwyniad** | Er mwyn cyflawni ei huchelgais cynaliadwy o fod yn un o'r 30 o brifysgolion gorau, mae angen ar Brifysgol Abertawe weithlu â'r sgiliau amrywiol angenrheidiol i sicrhau ei bod yn gallu cyflawni rhagoriaeth mewn ymchwil, addysgu, dysgu a phrofiad ehangach y myfyrwyr ac i fod yn bwerdy ar gyfer economi'r rhanbarth ac yn rhyngwladol. Mae'r swydd yn gofyn am gyfraniad at addysgu ac asesu myfyrwyr a'u goruchwylio ym maes y Gyfraith, yn ogystal â rhannu cyfrifoldebau gweinyddol sefydliadol ac academaidd. Bydd yn rhaid i ddeiliad y swydd hon ddarparu gweithgarwch dysgu ac addysgu o safon uchel i fyfyrwyr, ac ymrwymiad i wella profiad cyffredinol y myfyrwyr. |
| **Gwybodaeth gefndirol** | Mae Ysgol y Gyfraith Hillary Rodham Clinton yn gymuned ffyniannus o fyfyrwyr ac academyddion, ac mae'n rhan o Gyfadran y Dyniaethau a’r Gwyddorau Cymdeithasol ym Mhrifysgol Abertawe. Mae'r Ysgol yn darparu addysg gyfreithiol o lefel israddedig hyd at raddau ymchwil ôl-raddedig, gan gynnwys rhaglenni proffesiynol.  Fel Ysgol, ein nod yw cynnal ymchwil o'r ansawdd uchaf, wrth gadw ein ffocws cryf ar brofiad y myfyrwyr hefyd. Rydym yn falch o gael sgoriau cryf yn gyson ar gyfer profiad myfyrwyr a boddhad myfyrwyr. Yn ystod y blynyddoedd diweddar rydym wedi cael sgorau cryf yn gyson ar gyfer profiad a boddhad myfyrwyr. Er enghraifft, roeddem yn y 3ydd safle yn y DU am foddhad myfyrwyr yn Arolwg Cenedlaethol o Fyfyrwyr 2021 ac yn y 13eg safle ar gyfer boddhad cyffredinol yn Nhablau Cynghrair The Guardian. Mae ein cynnig yn cynnwys LLB yn y Gyfraith, LLB mewn Cyfraith Busnes yn ogystal â detholiad o raglenni sy'n canolbwyntio ar gyfraith fasnachol, cyfraith eiddo deallusol ac arloesi, hawliau dynol, seiberdroseddu a therfysgaeth a thechnoleg fasnachol. Mae'r Ysgol yn gartref i'r Ganolfan Ymchwil i Seiberfygythiadau ryngddisgyblaethol, y Sefydliad Cyfraith Morgludiant a Masnach Ryngwladol, yr Arsyllfa ar Hawliau Dynol a Chyfiawnder Cymdeithasol, Canolfan Gyfreithiol y Plant a Chlinig y Gyfraith sy'n ffynnu.  Rydym am benodi Tiwtor sy'n gallu cyfrannu at ddarparu ein modiwlau Sgiliau Cyfreithiol a'r System Gyfreithiol yn ogystal ag addysgu sylfeini gwybodaeth gyfreithiol.  Ar gyfer ymholiadau anffurfiol, e-bostiwch yr Athro A Perry (A.Perry@abertawe.ac.uk). |
| **Prif Ddiben y Swydd:** | Prif ddiben y rôl yw cynorthwyo gyda chyflwyno addysgu ac asesu, annog ac ysgogi myfyrwyr, helpu i ddatblygu sgiliau myfyrwyr a chefnogi dysgu myfyrwyr. Bydd gan y Tiwtor: wybodaeth arbenigol yn y ddisgyblaeth berthnasol, sgiliau rhyngbersonol a chyfathrebu ardderchog, ac ymrwymiad i wella sgiliau myfyrwyr a phrofiad myfyrwyr.  Bydd ymgeiswyr llwyddiannus yn cefnogi uchelgais yr Ysgol i ddarparu addysg sy'n galluogi myfyrwyr a staff i feithrin y sgiliau a'r profiadau sy'n angenrheidiol er mwyn deall y tirlun cyfreithiol sy'n newid a mynd i'r afael â heriau cyfoes.  Dibenion allweddol y swyddi hyn yw:  Cyfrannu at addysgu modiwlau'r Ysgol.  Cyfrannu at gymorth myfyrwyr a gwella profiad myfyrwyr yn yr Ysgol. |
| **Prif Ddyletswyddau** | 1. Addysgu fel aelod o dimau addysgu fel rhan o'r rhaglenni LLB. 2. Myfyrio ar ymarfer ac ar ddatblygiad eich sgiliau dysgu ac addysgu eich hun. 3. Gweithredu fel mentor academaidd i fyfyrwyr. Rhoi adborth adeiladol i fyfyrwyr yn ôl yr angen. Cynnig cyngor ar sgiliau astudio a chynorthwyo gyda phroblemau dysgu. 4. Marcio gwaith gan fyfyrwyr, gan roi adborth priodol yn ôl yr angen i wella perfformiad. 5. Cymryd rhan mewn gweithgareddau gweinyddol eraill (e.e. Diwrnodau Agored, gweithgareddau ymgysylltu â myfyrwyr, mentora academaidd) sy'n briodol i’ch profiad a'ch sgiliau ac ymgymryd â’r fath weithgareddau, yn ôl cyfarwyddyd Pennaeth yr Ysgol neu unrhyw un arall a ddirprwyir i weithredu â'i awdurdod. |
| **Dyletswyddau Cyffredinol** | 1. Rhyngweithio’n gadarnhaol ac yn broffesiynol â chydweithredwyr a phartneriaid eraill yn yr ysgol, mewn mannau eraill yn y Brifysgol, a’r tu hwnt ym myd diwydiant/masnach ac yn y byd academaidd. 2. Sicrhau bod rheoli risg yn rhan annatod o unrhyw broses benderfynu, drwy sicrhau cydymffurfiaeth â Pholisi Rheoli Risg y Brifysgol. 3. Hyrwyddo cydraddoldeb ac amrywiaeth mewn arferion gwaith a chynnal perthnasoedd gweithio cadarnhaol 4. Cyflawni rôl a holl weithgareddau'r swydd yn unol â systemau rheoli a pholisïau diogelwch, iechyd a chynaliadwyedd er mwyn lleihau risgiau ac effeithiau sy'n deillio o weithgarwch y swydd. |

|  |
| --- |
| **Meini Prawf y Fanyleb Person** |
| **Meini Prawf Hanfodol** |
| 1. Gradd anrhydedd neu gymhwyster cyfwerth yn y Gyfraith (gyda ffocws pennaf ar Gyfraith Cymru a Lloegr). |
| 1. Y gallu i addysgu Sgiliau Cyfreithiol, y System Gyfreithiol ac o leiaf un o'r pynciau cyfreithiol sylfaenol. |
| 1. Ymrwymiad i amgylchedd dysgu sy'n canolbwyntio ar y myfyrwyr. |
| 1. Y gallu i gyfathrebu a gweithio'n effeithiol mewn amgylchedd addysgu ar y cyd â staff academaidd a myfyrwyr israddedig ac ôl-raddedig. |
| 1. Y gallu i gyfrannu at raglenni addysgu mewn cydweithrediad â chydweithwyr. |
| 1. Sgiliau trefnu rhagorol i gynllunio gweithgarwch o ddydd i ddydd. |
| 1. Ymrwymiad i ddatblygiad proffesiynol parhaus. |
| **Y Gymraeg:** |
| Lefel 1 – ‘ychydig’ (ni fydd angen i chi allu siarad Cymraeg i gyflwyno cais am y rôl hon)  *e.e. ynganu geiriau Cymraeg, enwau lleoedd, enwau adrannau.* *Gallu ateb y ffôn yn Gymraeg (bore da/pnawn da).* *Gallu defnyddio/dysgu geiriau ac ymadroddion pob dydd sylfaenol (diolch, os gwelwch yn dda, esgusodwch fi).* *Gallwch gyrraedd Lefel 1 drwy gwblhau cwrs hyfforddiant un awr.*  Am ragor o wybodaeth am Lefelau'r Iaith Gymraeg, gweler tudalen we’r Asesiad o Sgiliau Iaith Gymraeg, sydd ar gael [yma](https://www.swansea.ac.uk/welsh-language-standards/compliance/recruitment/). |
| **Meini Prawf Dymunol** |

 